Hierdie webwerf is geskep; vir die Boervolk; beide die Transvaal en Oranje Vrystaat, die twee Boererepublieke wat na die Anglo-Boereoorlog in gedwing is in die breër Unie van Suid-Afrika onder Britse gesag; vir Brittanje se voordeel, polities en ekonomies.
Die Engelse Owerhede was nooit van plan om die Boervolk weer in hulle eie wettige grondgebiede Transvaal en Oranje Vrystaat te herstel nie maar uit te wis (net 'n Volk het die reg op grond) sodat ons as Volklose persone in 'n mengelmoes nasies moet verdwyn.
Aangesien die Afrikaner nasie leiers van die verlede en hede nooit hulle plig teenoor die Boervolk nagekom het nie, selfs die Kerke en sogenaamde Volksorganisasies het immoreel en ondergrawend teenoor die Boervolk stelling ingeneem en verraad gepleeg. Die afgelope jare onder swart bewind word die Boere voortdurend geteiken en vermoor. Die Kerke swyg, die vele organisasies doen niks daadwerklik nie behalwe om ledegeld in te oes.
Uit bogemelde is dit duidelik dat ons as Boervolk nie langer moet opsien na hierdie mense nie.
Wanneer 'n Volk se leiers verleiers geword het kan die Volk hulle nie meer volg nie en moet hulle opstaan en hulself red van hierdie valse leiers.
As 'n Volk homself moet red benodig hy eenheid van strewe, dade, ideale en morelewaardes wat vlekloos en waarheidsrein is, want "God is waarheid." In waarheid alleen is eenheid en liefde vir die ewemens of natuurgenoot wat die oorwinning bestendig tot mirtes van ons toekoms waarin die Allerhoogste God "waarheid" woon. Buite waarheid is die valse gode van onmin, verdeeldheid, haat, nyd, stryd, tweespalt, bedrog, moord, verraad, korrupsie, ens. Met hulle "dogma" of te wel, om iets op stellige wyse te sê asof dit die waarheid is; ook genoem semantiese bedrog, of te wel die kuns om iemand met woorde om die bos te lei. Die leiers en self ook die leiers op geloofsgebied was en is spesialiste op die gebied.
Om te oorwin moet jy jou vyand ken. Volksgenote word genooi om op die webwerf saam te werk, "hande te vat bokant en buite die dampkring van valse geloof en politiek", die verlede in waarheid te laat herleef die valsheid uit te wys, die melaatsgevreesde agterafsluipers te ontmasker en die heersers van verdeeldheid te onttroon en die skeppers daarvan aan die kaak te stel. Ontbloot die leuen en die draers daarvan genadeloos.
Ieder en elke Volksgenoot en medestryder wat U hiermee vereenselwig, in U hande hou U vas die moontlikheid dat ons Volk weer in beheer van sy regmatige, wetlike grondgebied, die erwe van ons Vaad're, herstel kan word. Bring nou U deel. "Vat die skryfding Boer, vat reg vat raak dit is weer die roer waarmee ons hierdie land ooplood tot Boerverband."
En U wie nie die pen hanteer, wees die draers na die buitewyke, na swakkes en vermoeides, na verdrongenes wie aanvoel die stryd, organiseer, redeneer, bring byeen; hoe swak ook al op die weg na Waarheid, bly by ons hier, bly by ons nogtans tot rustelose soeke die Waarheid vind en deurgrond en dit laat bot en blom totdat dit vrugte dra in 'n Republiek wat ons verklaar; 'n Edende vredesrus, 'n dieper stem as politiek, 'n voller vlag as Republiek, Voortrekkers van God die Waarheid se groot heelal.
Wie is ons? Ons is die Boervolk.
N.S. Die erwe van ons Vaad're is die Grondgebied van die twee Boererepublieke, asook Taal, Volk simbole, Vlae, Volksliedere en dit wat hoog van waarde is vir die Volk, deur hulle besit en as erfgenaam moet ons hierdie erwe beskerm en in stand hou, selfs protesteer en rebelleer teen enige onreg wat dit skend.